kardosdrur/scandi-wiki huggingface dataset:
Smalstråle

 
Smalstråle (Erigeron annuus) er en 30-80 cm høj urt, der vokser nær bebyggelse.

Beskrivelse 
Smalstråle er en enårig, urteagtig plante med en opstigende til opret vækst. Stænglerne er gulgrønne og furede, og de kan være enten glatte eller behårede. Bladene danner først en grundstillet roset, men på stænglen er de spredtstillede. De er langstilkede, smalt elliptiske eller lancetformede med hel eller takket rand. Oversiden er gråligt græsgrøn, mens undersiden er lysegrøn. Begge sider er spredt hårede.

Blomstringen finder sted i juli-august, og blomsterne er samlet i endestillede kurve, der tilsammen danner en halvskærm. Randkronerne er hvide eller lysviolette, mens de mange, tætsiddende skivekroner er gule. Frøene bører en håragtig fnok.

Rodsystemet er trævlet og forholdsvist svagt.

Højde x bredde og årlig tilvækst: 0,50 x 0,25 m (50 x 25 cm/år). Målene kan bruges til beregning af planteafstande i fx haver.

Voksested 

Arten er oprindeligt hjemmehørende i Nordamerika, men er nu naturaliseret i de fleste tempererede dele af verden, herunder i Europa, inklusive Danmark, hvor den dog endnu er temmelig sjælden. Den er knyttet til lune og lysåbne eller halvskyggede voksesteder med en jord, som er fugtig og næringsrig.

I Cedarburg Bog, Ozaukee County, Wisconsin, USA, findes arten i et område med småsøer, moser og blandede løv- og nåleskove sammen med bl.a. kongebregne, alm. perlekurv, alm. skyggeblomst, amerikansk ginseng, blodurt, bukkeblad, canadisk akeleje, canadisk gyldenris, canadisk hønsebær, Fragaria virginiana (en art af jordbær-slægten), havepurpursolhat, hjertebladet asters, hvid ageratina, håret solhat, kanelbregne, kæmpesilkeplante, lyngasters, læderløv, nedliggende bjergte, nyengelsk asters, rød druemunke, sildig gyldenris, storblomstret treblad, trenervet snerre og yuccabladet mandstro

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Hvide blomster
Tørketålende planter
Bredhovedet vombat

Bredhovedet vombat (Lasiorhinus latifrons) er en af tre arter af vombatter. Den lever naturligt i halvtørre buskområder og malleer mellem Nullarbor Plain og grænsen mod New South Wales i Australien. Det er den mindste af de tre vombatarter, og det er South Australias nationaldyr.

Pungdyr
Vevo

VEVO er en gratis online tjeneste, som viser musikvideoer online via YouTube. Det er en sammenslutning mellem Sony Music Entertainment, Universal Music Group (UMG), Abu Dhabi Media og Google. Tjenesten blev offentliggjort den 8. december 2009. Tjenesten er rettet mod det Nordamerikanske marked, men kan også benyttes i andre lande. Dog kan der være materiale, som ikke er synligt for folk udenfor Canada og USA.

Sony og UMG har samlet rettighederne til en meget betydelig andel af alt indspillet musik. Et andet af de største musikselskaber, Warner Music Group er ikke med i samarbejdet. Warner har dog i juli 2010 indgået et partnerskab med MTV, der er VEVOs største konkurrent på markedet.

I august 2010 frigav VEVO i Nordamerika en iPhone App, som er gratis at hente. Man kan se alle de videoer, der ligger på VEVO, samtidig med at der er et link, så man kan købe dem direkte i iTunes Store eller Amazon MP3. Denne App er dog ikke tilgængelig i Danmark.

VEVO bliver sammenlignet med hjemmesiden Hulu, som har det samme koncept, bare med tv-serier og film. Man kan i Danmark sammenligne Hulu med medier som Viasat on Demand, TV 2 Play, Netflix og dr.dk/tv.

Referencer 

Etableret i 2009
Musiktjenester
YouTube-kanaler
The Real Group

The Real Group er en professionel a cappellagruppe fra Sverige, der blev dannet i 1984. Gruppen består af Emma Nilsdotter, Katarina Henryson, Anders Edenroth, Morten Vinther Sørensen og Anders Jalkéus.

Gruppens medlemmer komponerer og arrangerer de fleste af de sange, som de opfører. En stor del af deres sange er indsunget på engelsk, men resten er sunget på svensk. Gruppen nævner selv Bobby McFerrin som en tidlige kilde til inspiration.

The Real Group har optrådt til mere end 2.000 koncerter over hele verden. I 2002 optrådte The Real Group til åbningsceremonien FIFAs verdensmesterskaber i Seoul foran 60.000 mennesker. Den 22. december 1993 var gruppen kor for ABBA-sangeren Anni-Frid Lyngstad i anledning af dronning Silvias fødselsdag. De opførte "Dancing Queen" med et a cappellaarrangement, og sangen blev senere udgivet på albummet Varför får man inte bara vara som man är.
1993 deltog The Real Group sammen med Magnus Uggla, Johan Ulveson, Charlotte Strandberg, Wenche Myhre og Grynet Molvig i Povel Ramels "Knäpp igen"-revy. 2002 fik de Povel Ramels Karamelodiktstipendium.

Eksterne henvisninger 

 
 

Musikgrupper fra Sverige
Sangere fra Sverige
Etableret i 1984
A cappellagrupper
Græse Kirke

Græse Kirke ligger i landsbyen Græse ca. 3 km NØ for Frederikssund (Region Hovedstaden).

Eksterne kilder og henvisninger 

 Græse Kirke på KortTilKirken.dk
 Græse Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Islebjerg Kirke

Islebjerg Kirke ligger i den nordlige del af Frederikssund (Region Hovedstaden).

Eksterne kilder og henvisninger 
 Islebjerg Kirke på KortTilKirken.dk

Kirker i Frederikssund Kommune
Kirker i Helsingør Stift
Kirker i Frederiksborg Amt
Krogstrup Kirke

Krogstrup Kirke ligger enligt lidt uden for den lille landsby Krogstrup ca. 9 km SV for Frederikssund (Region Hovedstaden).

Eksterne kilder og henvisninger 

 Krogstrup Kirke  på nordenskirker.dk
 Krogstrup Kirke på KortTilKirken.dk
 Krogstrup Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Kyndby Kirke

Kyndby Kirke ligger i landsbyen Kyndby ca. 11 km SV for Frederikssund (Region Hovedstaden).

Eksterne kilder og henvisninger 
 Kyndby Kirke på KortTilKirken.dk
 Kyndby Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
M. Goldschmidt Holding

M. Goldschmidt Holding A/S er en dansk virksomhed, grundlagt 1979 af Mikael Goldschmidt, som investerer i ejendomme, værdipapirer og virksomheder. Firmaet har omkring 25 helt eller delvist kontrollerede datterselskaber. Firmaets årlige omsætning var i 2009 1,6 mia. kr. og det havde en egenkapital på 2 mia. kr. I 2022 havde firmaet 635 ejendomme på 130 matrikler, bl.a på Grønningen og Frederiksbro i Hillerød.

Som logo har firmaet taget den mytologiske Atlas-figur.

Hovedsæde
Selskabets hovedsæde er Nordisk Livsforsikrings-Aktieselskabs og Nordisk Gjenforsikrings Selskabs tidligere hovedsæder på Grønningen 17-19 og 21-25 i København, som er blevet restaureret for 65 mio. kr. I 2009 fik selskabet tilladelse af Københavns Kommune til at renovere den trekantede plads mellem Grønningen og Store Kongensgade og fjerne de gamle beskyttelsesrum af beton. I 2010 blev en kopi af skulpturen Atlas bærende Himmelkuglen paa Skuldrene opstillet i anlægget. Skulpturen er grundlaget for koncernens logo.

Den originale skulptur blev udført 1899 af Nicolai Schmidt på bestilling af brygger Carl Jacobsen og stod oprindeligt på taget af Ny Carlsbergs marketenderibygning i Århusgade i Frihavnen. Skulpturen har siden udsmykket taget af Carlsbergs maskincentral i Valby og er altså ikke relateret til maskinfabrikken Atlas A/S, der havde et lignende logo.

Referencer 

Danske virksomheder etableret i 1979
Ejendomsselskaber i Danmark
Virksomheder i København
Holdingselskaber i Danmark
Sigerslevvester Kirke

Sigerslevvester Kirke ligger i landsbyen Sigerslevvester ca. 5 km nordøst for Frederikssund (Region Hovedstaden).

Kirken er anlagt omkring 1100 og om- og udbygget flere gange siden, senest omkring 1400. Kirken har ikke noget tårn, og klokkerne er derfor placeret i en tagrytter.

Eksterne kilder og henvisninger 

 Sigerslevvester Kirke  på nordenskirker.dk
 Sigerslevvester Kirke på KortTilKirken.dk
 Sigerslevvester Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Skoven Kirke

Skoven Kirke ligger lidt øst for landsbyen Skoven ca. 11 km NV for Frederikssund (Region Hovedstaden).

Kirken blev opført 1897 i nationalromantisk stil efter tegninger af Martin Borch. Efter en brand 1982 blev Skoven Kirke genopbygget af Mangor & Nagel 1983.

Genopbygningen af kirken i start-firserne, kom til at blive en længere kamp med de sædvanlige instanser, der skal inddrages i kirkesammenhænge. Det erfarede kunstneren Sven-Aage Larsen fra Jægerspris, der sammen med hustruen Lotte W. Larsen, forestod udsmykningen af kirken ved genopbygningen - i tæt samarbejde med arkitekten Torben Hjort fra Mangor & Nagel. Resultatet blev dog ganske flot og har høstet megen anerkendelse. Mange unge bryllupspar har således fået deres kærlighed forseglet i denne lyse kirke og er således et bevis på, at denne kirke har fundet sin plads i den moderne verden - til trods for sin placering midt mellem sommerhuse og militære 3.verdenskrigs øvelser.

Ideen i udsmykningen udsprang i, at der skulle laves "et lyst og venligt rum", som Sven-Aage udtrykte det. Udvendigt er kirken stort set uændret , men indvendigt er der sket store ting. Til væggene har kunstnerparret produceret ca. 3000 stentøjskakler med vievandskorset. Alt er lavet i hånden. Produktionen foregik i parrets værksted i Koblerne, som ligger opad Nordskoven. I koret står en betonramme, der indrammer en smuk glasmosaik. Glasmosaikken er tegnet af Sven-Aage Larsen og udført hos glarmestrene Frese & sønner. Til bagbelysning af mosaikken er benyttet ovenlysvinduer fra Velux. En god detalje, som indbragte en pris fra Velux-fonden.

Den afdøde, lokale væverske, Mette Feilberg, har vævet prædikestolens fine tæppe, efter oplæg af Sven-Aage Larsen.

Sven-Aage Larsen døde i 2004 efter en kræftsygdom, som følge af hans brug af keramikovnen, der i kirkens genopbygningsår måtte gennemgå en renovering med Zeronit - som viste sig at være et kræftfremkaldende materiale på lige fod med Asbest.

Eksterne kilder og henvisninger 
 Skoven Kirke på KortTilKirken.dk

Kirker i Frederikssund Kommune
Kirker i Helsingør Stift
Kirker i Frederiksborg Amt
Snostrup Kirke

Snostrup Kirke ligger i den nordøstlige udkant af landsbyen Snostrup ca. 5 km SØ for Frederikssund (Region Hovedstaden).

Eksterne kilder og henvisninger 
 Snostrup Kirke på KortTilKirken.dk
 Snostrup Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Vellerup Kirke

Vellerup Kirke ligger i den nordlige udkant af landsbyen Vellerup ca. 16 km SV for Frederikssund (Region Hovedstaden).

Eksterne kilder og henvisninger 
 Vellerup Kirke på KortTilKirken.dk
 Vellerup Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Alexandros Tzorvas

Alexandros Tzorvas (Græsk: Αλέξανδρος Τζόρβας) (født 12. august 1982 i Athen, Grækenland) er en græsk tidligere fodboldspiller, der spillede som målmand. Gennem karrieren repræsenterede han blandt andet Panathinaikos i sit hjemland samt Palermo og Genoa i Italien.

Med Panathinaikos vandt Tzorvas i 2010 både det græske mesterskab og landets pokaltitel.

Landshold 
Tzorvas nåede at spille 16 kampe for Grækenlands landshold, som han debuterede for 19. november 2008 i en venskabskamp mod Italien. Han var en del af den græske trup til VM i 2010 i Sydafrika, hvor han spillede fuld tid i alle grækernes tre kampe.

Eksterne henvisninger 

Fodboldspillere fra Grækenland
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra Panathinaikos
Fodboldspillere fra U.S. Palermo
Fodboldspillere fra OFI Kreta
Fodboldspillere fra Genoa C.F.C.
Amalie Margrethe Christiane Caroline Lerche

Amalie Margrethe Christiane Caroline grevinde Lerche, født rigsgrevinde af Leiningen-Westerburg (29. juni 1713, død 8. juli 1800) var en dansk-tysk adelsdame.

Hun var datter af Georg Carl Ludwig rigsgreve von Leiningen-Westerburg og Margrethe f. komtesse Danneskiold-Laurvigen. Hun blev 1753 Dame de l'union parfaite.

22. december 1744 ægtede hun general, greve Christian Lerche.

Modtagere af l'union parfaite
Danskere i 1700-tallet
Amalie Margrethe Christiane Caroline
Grevinder fra Danmark
Huset Leiningen
Răzvan Raţ

Răzvan Dincă Raţ (født 26. maj 1981 i Slatina, Rumænien) er en rumænsk fodboldspiller, der spiller som venstre back hos Poli Timișoara. Han har tidligere i karrieren spillet for blandt andet Rapid Bukarest, West Ham og Shakhtar Donetsk.

Med Rapid Bukarest var Raţ med til at vinde to rumænske mesterskaber og én pokaltitel. Med Shakhtar har han vundet hele fire ukrainske mesterskaber og to pokaltitler, og var også med til at triumfere i UEFA Cuppen i 2009.

Landshold 
Raţ står april 2018 noteret for hele 113 kampe og to scoringer for Rumæniens landshold. Han debuterede for holdet i 2002 og var blandt andet med i landets trup til EM i 2008.

Titler 
Rumænsk Liga
 1999 og 2003 med Rapid Bukarest

Rumænsk Pokalturnering
 2002 med Rapid Bukarest

Ukrainsk Liga
 2005, 2006, 2008 og 2010 med Shakhtar Donetsk

Ukrainsk Pokalturnering
 2004 og 2008 med Shakhtar Donetsk

UEFA Cup
 2009 med Shakhtar Donetsk

Referencer

Eksterne henvisninger 
 Raţs egen hjemmeside

Fodboldspillere fra Rumænien
Fodboldspillere fra FC Shakhtar Donetsk
Fodboldspillere fra West Ham United F.C.
Fodboldspillere fra PAOK F.C.
Fodboldspillere fra Rayo Vallecano
Fodboldspillere fra FC Rapid București
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Christian Cornelius Lerche

Christian Cornelius lensgreve Lerche(-Lerchenborg) (født 2. september 1770, død 26. april 1852) var en dansk lensbesidder, godsejer og amtmand, der var den første lensgreve af Grevskabet Lerchenborg fra 1818 til 1852.

Han var bror til Carl Georg Frederik Lerche og Georg Flemming Lerche.

Biografi 
Han blev født 2. september 1770 i København som søn af gehejmeråd Georg Flemming Lerche til stamhuset Lerchenborg (9. februar 1735 – 23. oktober 1804) og Hedwig Catharina von Krogh (3. februar 1739 – 6. oktober 1818). Han blev 1785 privat dimitteret til Universitetet, 1789 juridisk kandidat, var derefter indtil 1797 auskultant i Rentekammeret og 1808-11 amtmand over Holbæk Amt, men måtte af hensyn til sine landejendomme opgive denne stilling, som han efter kongens ønske havde overtaget. 1818 blev han, der under krigen på forskellige måder havde vist sin patriotiske offerberedvillighed, optaget i den danske grevestand og fik stamhuset Lerchenborg m.v., hvis besiddelse han 1804 havde tiltrådt, oprettet til et lensgrevskab. 1832 var han medlem af de 35 "oplyste Mænds" forsamling og 1835-46 medlem af de forskellige stænderforsamlinger for Østifterne. 1789 blev han kammerjunker, 1803 kammerherre, 1844 gehejmekonferensråd, 1840 Kommandør og 1846 Storkors af Dannebrogordenen. Med stor dygtighed tog han sig af sine omfattende landejendomme og viste i det hele taget en levende interesse for alle landbruget vedrørende forhold, hvilket bl.a. lagde sig for dagen i forskellige bidrag til landøkonomiske skrifter. Han døde på Lerchenborg den 26. april 1852.

Ægteskaber og børn 
Han blev gift 1. gang (26. juni 1790) med Ulrikke Sophie von Levetzow (12. august 1771 – 3. februar 1803), en datter af gehejmekonferensråd Heinrich von Levetzow, 2. gang (3. oktober 1807) med Wilhelmine Dorothea Cathrine von Krogh (16. juni 1788 – 9. november 1848), en datter af gehejmekonferensråd Frederik Ferdinand von Krogh. Hans datter i første ægteskab Henriette Vilhelmine blev gift med Christian Tillisch.

Kilder 
 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 

Lensgrever fra Danmark
Godsejere fra Danmark
Jurister fra Danmark
Amtmænd fra Danmark
Kammerherrer fra Danmark
Gehejmekonferensråder fra Danmark
Storkors af Dannebrog
Stænderdeputerede fra Østifterne
Politikere fra Danmark
Danskere i 1700-tallet
Danskere i 1800-tallet
Christian Cornelius
Personer fra København
ASCII art

ASCII art er grafisk design med brug af de 95 printbare tegn, der er i det oprindelige 7-bit ASCII-tegnsæt defineret i 1963. Der suppleres undertiden med tegn fra 8-bitsættet, så også accenttegn og andre specialtegn kan bruges. ASCII art kan laves med en vilkårlig teksteditor, og det laves ofte med en skrifttype med tegn af fast bredde, fx Courier.

Asciimation 
En specialitet er animeret ASCII art, film der skal vises af et særligt program. En af Star Wars-filmene findes således som Asciimation.

Computergrafik
Hareskov Kirke

Hareskov Kirke ligger i den nordlige del af Hareskovby ca. 14 km NV for Københavns centrum (Region Hovedstaden).

Eksterne kilder og henvisninger 
 Hareskov Kirke  på nordenskirker.dk
 Hareskov Kirke på KortTilKirken.dk

Kirker i Furesø Kommune
Kirker i Helsingør Stift
Kirker i Københavns Amt
Hareskovby
Gregers Christian Juel

Gregers Christian Juel (født 16. august 1738 på Bygholm, død 4. november 1776 i Hamborg) var en dansk rentekammerdeputeret, godsejer og diplomat, far til Hans Rudolph Juel.

Han var søn af gehejmeråd, ceremonimester Peder Juel til Hverringe (1708 – 8. januar 1779) og Birthe Cathrine f. Levetzau (1714 – 13. august 1784). Han blev student 1753, udnævntes til kammerjunker 1757 og deltog fra 1763 af i Tyske Kancellis sessioner for at uddanne sig til den diplomatiske løbebane. Han har sikkert været en meget dygtig mand, thi allerede 1765 bestemtes han til at afløse Joachim Otto Schack-Rathlou som gesandt i Sverige, og efter at have tilbragt et par år derovre for på stedet at sætte sig ind i de svenske partiforhold udnævntes han til envoyé extraordinaire i marts 1767. Han forblev der til april 1771, da han, der var en bestemt tilhænger af J.H.E. Bernstorff og en fuldblods aristokrat, hjemkaldtes af Struensee; han stod heller ikke på nogen god fod med det da rådende parti i Sverige og var selv meget ked af sit ophold derovre og af alle de intriger, han ifølge sin stilling måtte indlade sig på. Under Struensees styrelse var der ingen plads for Juel, men i maj 1773 udnævntes han til 1. deputeret i Rentekammeret, deputeret i Finanskollegiet og Bjergværksdirektoriet, medlem af Overskattedirektionen og direktør for Fonden ad usus publicos og tillige til deputeret i Økonomi- og Kommercekollegiet. Han roses i denne stilling for sin store arbejdsiver, men han var i høj grad myndig og reaktionær, og med landboreformerne var det forbi, så længe han ledede Rentekammeret. Han døde imidlertid allerede 4. november 1776 i Hamborg. I mellemtiden havde han 1771 overtaget godset Raschenberg, som senere fik navnet Juelsberg, hvor han lod en imponerende hovedbygning opføre.

1766 var han blevet kammerherre, 1770 ridder af l'union parfaite, 1773 Ridder af Dannebrog og 1775 gehejmeråd. Han ægtede 28. september 1770 Amalie Christiane Juel, f. von Raben (4. august 1736 – 1. august 1803), enke efter gehejmeråd Carl Juel.

Kilder 
 L. Laursen, "Gregers Christian Juel", i: C.F. Bricka (red.), Dansk Biografisk Lexikon, København: Gyldendal 1887-1905.

Gregers Christian
Gesandter fra Danmark
Kollegiedeputerede fra Danmark
Danskere i 1700-tallet
Riddere af Dannebrog (1671-1808)
Modtagere af l'union parfaite
Godsejere fra Danmark
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Gentofte Hockey Klub

Gentofte Hockey Klub er en hockeyklub hjemmehørende på Gentofte Stadion og medlem af Dansk Hockey Union under DIF. Klubben blev oprettet i 1944

Historie

1. Hvordan startede det?  
Gentofte Hockey Klub blev stiftet den 5. juni 1944, 2 år efter Gentofte Stadion blev bygget. Men allerede i 1942 var der en hockeybane på stadion. 

Medlemmerne i Gentofte Hockey Klub var primært etablerede spillere, der var dels 5-7 ”udbrydere” fra KH (Københavns Hockey Klub), dels hockeyspillere fra SIF (Skovshoved Idrætsforening), der var blevet ”forvist” fra Skovshoved pga. pladsmangel. Fodbolden bredte sig, og det medførte, at kommunen anviste plads på Gentofte Stadion.

2. Lidt om tiden i Skovshoved 
Ole Johansen berettede, at fundamentet i SIF var Van Fossen. Man kunne spille badminton og hockey for samme kontingent – 50 øre om måneden. Thormod Thomsen og Hjalmar var 2 andre kendte navne fra Skovshovedtiden. 

På den tid var turneringskampe i Odense lidt af en udflugt. Der var 2 klubber i Odense og som regel blev der spillet én kamp om lørdagen og én kamp om søndagen med overnatning ind imellem. Datidens hockeytaske var ofte en badmintontaske, hvor der var boret hul til hockeystokken.

3. Junior på den tid 
Minderne fra den tid er bl.a. 
·	Overnatning hos Villy Nielsen i Slagelse.
·	Kalundborg, kampe på Gisseløre med kolde afvaskninger i det nærliggende Kattegat
·	Kampe mod KH og Orient Lyngby i Idrætsparken på hockeybanen klos op af det nationale fodboldstadion

4. Indendørs 
·	Otto Mønsted Hallen fra 1956
·	Nærum Ungdomsgård fra 19xx
·	Boblehallen på Gentofte Stadion 19xx
·	Kildeskovshallen fra 197x 
.       Bakkegårdshallen fra 200x

fodnoter 
 Oplysningerne er indhentet på et møde på Gentofte Stadion i 1999, hvor 3 gamle Gentoftespillere, Ole Johansen, Aksel Nielsen og Allan Jahnsen (med i bestyrelsen for Gentofte Hockey Klub i perioden 19xx til 19xx samt formand for Dansk Hockey Union i perioden 1977 til 1988) var til stede.  
 Thormod Thomsen, lærer på Skovshoved Skole og senere skoleinspektør og skoledirektør i Lyngby-Taarbæk kommune. Formand for Dansk Hockey Union fra 1959 til 1977. 
 Villy Nielsen, formand i Slagelse Hockey Klub i mange år, deltog sammen med Allan Jahnsen i OL i 1960.

Nutid 
Klubben er i dag en af de 12 tilbageværende hockeyklubber i Danmark. Igennem tiderne har der været 50 klubber organiseret under unionen. 

Gentofte Hockey Klub har vundet Danmarksmesterskaberne i 2004 i juniorrækken, 2005 i drenge og lilleput og i 2008, 2009 og 2010 blev klubben Danmarksmester i damerækken. Damerne har deltaget i Europa Cuppen i 2009, 2010 og 2011.

Kendte spillere fra klubben 
 Allan Jahnsen, deltog i OL for Danmark i 1960.
 Jan Peter Tewes, 108 kampe for det tyske landshold og vandt OL guld i 1992.

Eksterne henvisninger og kilder 
 Liste over mesterskaber  på Dansk Hockey Unions hjemmeside
 Gentofte Hockey Klub

Hockey
Etableret i 1944
Limadokumentet

Limadokumentet (, 1982; "Dåb, nadver, embede", forkortet DNE eller BEM) er et økumenisk, kristent dokument som diskuterer spørgsmål om dåb, nadver og embede. Teksten er udgivet af Kirkernes Verdensråd 1982 i Lima, Peru og har fået stor betydning for enhed og samtale mellem kirketraditioner.

Den danske Folkekirke deltog i Limaforhandlingerne, men har ikke tilsluttet sig dokumentet.<ref>Artikel  af Thorsten Asbjørn Lauritsen, 19. januar 2006 på Kristendom.dk — Samme oplysning i opslag på Den Store Danske</ref>

 Referencer 

 Eksterne henvisninger 
 Baptism, Eucharist and Ministry på hjemmesiden for World Council of Churches'', (flere sprog)

Økumeni
Kristendom
1982
Peru
Fast-start

Fast-start er korte pludselige accelerationer hos fisk. Fast starts benyttes ved predator-prey interaktioner. Fast starts inddeles i c-start hvor kroppen bøjes i et c og s-start hvor kroppen bøjes i et s. Fast starts sker hurtigere end det menneskelige øje kan registrere og reaktioner på 6 ms er målt hos for eksempel zebrafisken.

Via mekanisk modellering er det blevet målt at nogle fisk under fast-start accelerationen, accelererer med op til 40 m/s2 eller ca. 4 G.

Kilder/referencer

Eksterne henvisninger
:en:Mauthner cell

Fisk
Adfærd